Universitato de Ferrara

La Universitato de Ferrara aŭ "Università degli Studi di Ferrara" estas la ĉefa universitato en la urbo Ferrara, regiono de Emilia-Romagna, norde de Italio. En la jaroj antaŭintaj la Unuan Mondmiliton, la Universitato de Ferrara, kun pli ol 500 studentoj, estis la plej vizitata el la tri liberaj universitatoj en Italio. Nuntempe, estas ĉirkaŭ 12 mil studentoj enmatrikuliĝintaj en la Universitato de Ferrara kie ĉiujare 400 diplomoj konsekriĝas. A instruekipo nombras 600 homoj, inkluzivante 223 esploristojn. La organizacio entenas ok fakultatojn.

 Historio 
La Universitato de Ferrara fondiĝis en la 4-a de marto 1391 de la markizo Alberto la 1-a, kun la permeso de la papo Bonifaco la 9-a. La Ĝenerala Studio (Studium Generale) inaŭguriĝis en la tago de Sankta Luko (18-a de oktobro) de tiu jaro kun la kursoj pri juro, artoj kaj teologio. Post la unuiĝo de Italio, la Universitato de Ferrara fariĝis libera universitato kun fakultatoj pri Juro kaj Matematiko, trijara kurso pri Medicino (reduktita al du jaroj en 1863-64), same kiel la Lernejoj pri Veterinara Medicino (aboliciita en 1876), Farmacio, kaj publikaj Notarioj.

 Famaj eksaj lernantoj kaj profesoroj 
 Guarino Veronese (1370-1460) profesoro pri filozofio
 Theodorus de Gaza (1400-1478) profesoro pri la greka
 Giovanni Bianchini (1410–1449) profesoro pri astronomio
 Nikolao Leoniĉeno (1428-1524) profesoro pri matematiko, filozofio kaj medicino
 Antono Urceo (1446-1500) itala helenisto
 Girolamo Savonarola (1452-1498) predikisto
 Giovanni Pico della Mirandola (1463-1494) humanisto
 Nicolaus Copernicus (1473-1543)
 Ludoviko Ariosto (1474-1533)
 William Latimer (1467–1545), helenisto kaj konsilisto de Henriko la 8-a
 Celio Calcagnini (1479-1541) itala humanisto
 Paracelsus (1493-1541) germana kuracisto kaj alkemiisto
 Giovanni Battista Giraldi (1504-1573) profesoro pri filozofio, medicino, kaj literaturo.
 Amato Lusitano (1511–1568) portugala kuracisto, botanikisto kaj humanisto
 Gabrielo Falloppio (1523-1562) itala kuracisto kaj anatomo.
 Giulio Canani (1524-1592) itala kardinalo
 Francisko Patriko (1529-1597) profesoro pri filozofio.
 Silvio Antoniano (1540-1603) profesoro pri beletro.
 Giannangelo Braschi (1717-1799)

 Referencoj 

 Eksteraj ligiloj 

Ferrara